Dag 14 van 21 • Vandag se leesstuk
God Is Toornig (En Dis 'n Goeie Ding)
Ons hou nie daarvan om aan God se toorn te dink nie. "Toorn" laat onbeheersde humeure en dreigende strawwe in ons gedagtes opkom. Dit is nogal moeilik om daardie woord te vereenselwig met die hemelse Vader wat ons geheel en al liefhet.
Dit is egter juis omdat God ons liefhet dat Hy toornig voel. In teenstelling met menslike toorn, is God se straf heilig, want dit is nooit as gevolg van 'n slegte humeur nie. Hy verloor nooit beheer nie. God se woede is gemik teen sonde en die bose, omdat dit ons vernietig en ons van Hom verwyder. Ons wil mos nie 'n god hê wat nie teen sonde en die bose gekant is nie. Dit is slegs 'n God wat ons só liefhet en sonde só erg kan haat, wat enigiets sal doen om ons daarvan te red (Efesiërs:1-4).
Totdat die Heilige Gees ons verander, is elke mens 'n vyand van God.
Die Bybel sê dat God "... die voorwerpe van sy toorn ... met groot geduld verdra," selfs wanneer ons Hom weerstaan omdat Hy alle mense wil red (Romeine 9:22-23). Ons lewe almal "in vyandskap teen God" totdat die Heilige Gees ons verander (Romeine 8:7-8). Ons haat Hom, want ons wil ons eie baas wees, maar God sê: "As julle My liefhet, sal julle my opdragte uitvoer" (Johannes 14:15).
God het ons alles gegee en al wat Hy van ons vra, is dat ons Hom sal dien en liefhê. God haat sonde en die bose. Ons behoort ook, maar tog doen ons dit nie. Dus verdien ons God se toorn. Tog het God ons so lief dat Hy vir Jesus gestuur het om sy toorn in ons plek te ontvang (Johannes 3:16).
As ons nie God se toorn verdien het nie, het Jesus verniet gesterwe. As ons egter Jesus se dood aanvaar as straf vir die sonde wat ons verdien het, kan ons verseker wees dat God se toorn nooit op ons sal neerkom nie.
Het jy al ooit daaraan gedink dat jy God se toorn verdien? Hoekom of hoekom nie?
Watter een ding het jy van God se toorn geleer wat jou meer in verwondering oor Hom laat?
Kan jy enigsins 'n tyd onthou toe jy Jesus gevra het om God se toorn namens jou op Hom te neem en jou Verlosser te wees? Indien wel, wy 'n paar minute daaraan om Jesus te dank dat Hy jou gered het. Indien nie, kan jy vandag dié besluit neem. Jy kan nog meer hier leer.